Шчыра прызнаюся: назіраючы з залы за канкурсантамі, заставалася толькі здзіўляцца, як шмат у нас здольных да самадзейнай творчасці рабят. Кожны з выканаўцаў і сам, і яго нумар быў па-свойму цікавы. Напрыклад, Даніла Дзьякаў з СШ №1, які выконваў песню “Сабака-бяка”, проста пакарыў сваім звонкім голасам і непасрэднасцю, Улад Усцінаў з Гарбавіч са сваёй марской песняй у чарговы раз паказаў, наколькі ён артыстычны і як удасканальваецца з году ў год яго сцэнічнае майстэрства. Салісты вакальна-інструментальнага ансамбля Дома моладзі “Да першага канцэрта” – проста супер. Ці калектыў дзяўчынак з дзіцячай школы мастацтваў? Сапраўднае “Асарці” талентаў. Спадабалася амаль усё, і цяжка ўявіць, якому выступленню аддала б перавагу, калі б давялося выбіраць.